Hogyan lehet egyszerűen megosztani több soros szöveget vagy képeket.
Paul Cutler
pcutler@gnome.org 2017

Creative Commons Így add tovább! 4.0

Úr Balázs
ur.balazs at fsf dot hu 2016, 2018.

# Szöveg vagy képek megosztása

Az IRC-n udvariatlannak számít öt sornál több szöveget lemásolni és beilleszteni. Ha ötnél több soros szöveget próbál beilleszteni, akkor a Polari meg fogja kérdezni, hogy szeretné-e a szöveget automatikusan beilleszteni egy nyilvános szövegmegosztó szolgáltatásba. Ha elfogadja a szöveg beillesztését, akkor nyomja meg a Beillesztés gombot, amint az a következő képernyőképen látható. A Beillesztés gomb megnyomása után a beillesztő weboldalra mutató hivatkozás automatikusan beírásra kerül a csevegődobozba. Nyomja meg az Enter billentyűt a hivatkozás megosztásához a csevegőszobában.

Egy képfájl megosztásához fogd és vidd módon húzza a képfájlt a Fájlok alkalmazásból a Polari csevegődobozába, vagy fogja meg és húzza a fájlt a Fájlok alkalmazásból a Polari programba. Azt fogja kérdezni, hogy szeretné-e feltölteni a képet egy nyilvános képmegosztó szolgáltatásba. Ha elfogadja a kép feltöltését, akkor nyomja meg a Beillesztés gombot, amint az a következő képernyőképen látható. A Beillesztés gomb megnyomása után a feltöltött képet tartalmazó weboldalra mutató hivatkozás automatikusan beírásra kerül a csevegődobozba. Nyomja meg az Enter billentyűt a hivatkozás megosztásához a csevegőszobában.